Post-rock
Post-rock, bred betegnelse for en vifte af musikstilarter. Begrebet stammer fra midten af 1990’erne og dækkede bl.a. genrer som artrock og dele af indie-scenen. I 2000-t. dækker betegnelsen især musik der er overvejende instrumental og som spilles med rockmusikkens instrumenter; termen kritiseres for at være upræcis, men er ikke desto mindre udbredt. Blandt kunstnere der karakteriseres som post-rock-bands kan nævnes Sigur Rós, Tortoise og Mogwai.